مش منطق : ان المهمل فى عمله يكافأ باعفائه من العمل لأنه مهمل ! المهمل يجب أن يحاسب و يجبر على احترام عمله .      مش منطق : انك تجرحنى مرة و اتنين و تلاتة لمجرد انك عارف ان قلبى الكبير هيسامحك فى كل مرة !      مش منطق : انك لما تاخد منى فلوس ماترجعهاش لمجرد انك عارف ان عمرى ما هطالبك بيها !      مش منطق : انى أديك عشان مستنية آخد بس فى نفس الوقت مش منطق انك تاخد منى علطول عشان انت مش مستنى تدينى !      مش منطق : انك تتصور انى هلغى شخصيتى و هلبى كل رغباتك و هنفذ كل أوامرك لمجرد انك عارف انى بحبك و بموت فيك !      مش منطق : انى لما أصارحك تزعل من صراحتى و لما أجاملك تسدق مجاملتى !      مش منطق : انك تتقل عليا لمجرد انى اهتميت بيك و مش منطق انى أهتم بيك لمجرد انك تقلت عليا !      مش منطق : انك تسأل عن أخبارى لما يجيلك مزاج تسأل , المفروض تسأل عنى لما أكون محتاجة سؤالك !      مش منطق : ان الناس يعلمونا ازاي نفرح مادام لما بنحزن مش بيعلمونا ازاي ننسى أحزاننا !    اعمل اللى انت شايفه من أسباب سعادتك مادام مش هيضر حد .      مش منطق :  انك ما تخوضش أي تجربة لمجرد ان نتيجتها احتمالين : فشل أو نجاح !    جرب و مش هتخسر حاجة لأن الفشل نفسه بيعلم النجاح !        و تحياتى .